Prenčov

Prenčov (germane Preitzdorf) estas vilaĝo kaj municipo en Slovakio.

 Situo 
Prenčov situas laŭ rojo, laŭ traira flankovojo. Banská Štiavnica troviĝas je 13 km.

 Historio 
La unua mencio okazis pri la vilaĝo en 1266 en latina formo "villa Princh". Inter 1655-1667 la soldatoj el Nyitra kelkfoje prirabis la setlejon. En 1796 la tutlanda geografia libro taksis la lokon duaklasa. En 1828 loĝis tie 1104 vilaĝanoj en 184 domoj. En 1910 laŭ la popolnombrado vivis en Berencsfalu 758 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Hont, al distrikto de Krupina, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Prenčov 617 homoj, (608 slovakoj).

 Vidindaĵoj 
 romkatolika baroka preĝejo omaĝe al Sankta Nikolao de 1736
 luterana preĝejo de 1900
 klasikisma kapelo el la 19-a jarcento
 skulptaĵo pri Stefano la 1-a (Hungario) de 1821

Kategorio:Municipoj en distrikto Banská Štiavnica